hu hu hu hu hu hu hu hu hu hu hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu bg hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 13. 1 változtatás vár ellenőrzésre.
Ugrás a navigációhoz Ugrás a kereséshez
Ezt a szócikket át kellene olvasni, ellenőrizni a szöveg helyesírását és nyelvhelyességét, a tulajdonnevek átírását. Esetleges további megjegyzések a vitalapon.
A Wikimédia Commons tartalmaz Debreceni Virágkarnevál témájú médiaállományokat.
A Debreceni Virágkarnevál hazánk egyik legnagyobb és egyben legnépszerűbb kulturális rendezvénye, amely 2016-ban ünnepelte 50. születésnapját. A rendezvény központi eleme az augusztus 20-i karneváli felvonulás, amin a több százezer szál élő virág felhasználásával készített, közel 5 méter magas és 12 méter hosszú virágkompozíciók hazai és külföldi táncosok, hagyományőrző csoportok kíséretében végig haladnak Debrecen utcáin. Mára azonban a debreceni Virágkarnevál Karneváli Hétté nőtte ki magát, amikor a város számos pontján várják a városba látogatókat különböző gyerekprogramok, koncertek, színházi előadások.
A „Virágkarnevál” a város legnépszerűbb turisztikai rendezvénye, amely államalapító Szent István király szentté avatásának napjához és az új kenyér ünnepéhez, augusztus 20-ához kötődik. A megelőző héten nagyjából félmillióan érkeznek a kétszázezer állandó lakosú városba. Az eredetileg egy napos rendezvény már egy teljes "karneváli hétté" nőtte ki magát, különböző programokkal, koncertekkel. Ezt a programsorozatot koronázzák meg az augusztus 20-án felvonuló virágkocsik. Az Európában egyedülállónak számító karnevál minden évben ígéretes esemény, amelynek hírneve évről évre nő. A rendezvények kapcsolódnak a környékben lévő települések szokásos ünnepléseihez, és más nevezetes rendezvényekhez (pl.: a Hortobágyi hídivásárhoz).
2.1 A virágkocsik felkészítése
3 A karneváli felvonulás
4 A karneváli menet útvonala
Egyes kutatások szerint már 1905-ben volt egy látványos virágkorzó a város főutcáján, amit azért rendeztek, hogy a bevételből mentőkocsikat szerezzenek be. Előkerült egy 1900-as fénykép is, ami virágokkal feldíszített kerékpárt örökített meg. 1966 óta néhány kihagyással minden év augusztus 20-án rendezik meg. Kezdetben még csak hazai fellépők és középiskolás csoportok kísérték a virágkocsikat. Pár év múlva jelentek meg a külföldi csoportok, először a szocialista országokból, a rendszerváltás után pedig a világ minden tájáról. A rendezvény fokozatosan egyre több látogatót vonzott Debrecenbe. Debrecen testvérvárosai állandó résztvevői a felvonulásnak.
Mára Magyarország egyik legismertebb rendezvényévé nőtte ki magát, a nézőközönség elismerése mellett számos rangos szakmai minősítést is magáénak tudhat, a Magyar Művészeti Fesztiválok Szövetségének kiváló minősítését is elnyerte. A Karnevál ideje alatt általában megduplázódik Debrecen város lakossága.
A karneválra már hónapokkal előbb készülnek, a kocsik díszítése pedig 2-3 héttel a rendezvény előtt elkezdődik. Hagyományosan különböző vállalkozások, cégek díszítik a kb. 15-16 kocsit, amelyekhez 3 millió szál virágot is felhasználnak.
Az első években a díszítéshez kizárólag élő virágokat használtak. Az utóbbi években megnőtt a száraz virágok felhasználása, de így is egy-egy kocsi díszítéséhez 150-250 ezer szál élő virágot használnak fel a témának megfelelően.
A virágkocsikat száraz virágok tízezreiből építik fel, melyek mindig egy témát ölelnek fel. Minden kompozíciót egy-egy speciális, erre a célra készített teherautó szállít, melyre először a téma vázát készítik el vasvázra dolgozott fából, hungarocellből és más segédanyagokból, majd ezekre erősítik a száraz és élő virágokat. Természetesen úgy, hogy a teherautóból csak a kerék látszik ki. Sokszor még az sem. A faragás és a lakatosmunka kezdeti lépései után - két héttel a virágkarnevál előtt - elkezdik feltűzni a száraz virágokat. Ez azonban már 30-40 emberes feladat. Végül a vágott virágokra kerítenek sort, amelyeknek a frissessége csak úgy garantált, ha közvetlenül a felvonulás előtt, azaz 19-én éjszaka tűzik fel őket. A kocsiknak augusztus 20-án reggel 6 órakor már teljes pompájukban kell díszelegniük! Minden évben hagyományosan a Szent Korona a nyitókocsi, a további kompozíciókban mindig látható valamilyen mesebeli téma (pl. részlet a János vitézből), általában valamilyen aktuális témát jelenítenek meg. (Lásd a fényképeket.)
A hagyományos felvonulás reggel hét órakor indul a kerékpárosok felvonulásával a Piac utca, Szent Anna utca kereszteződésétől. A város fő utcáján, a Piac utcán át,[1] a Nagytemplom előtt egészen a Nagyerdei körútig vonul a virágokkal szépen feldíszített kocsisor. Közöttük a meghívott városi, testvérvárosi együttesek mutatják be tudásuk javát. Hazai és külföldi előadók, táncosok és zenekarok, zászlódobálók és mazsorettek kíséretében végigvonulva a városon, a Megyeházától egészen a Debreceni Egyetemig. A délelőtti felvonulás után az érdeklődők 13 órától a Nagyerdei Stadion mellett közelről is megcsodálhatják a virágkompozíciókat. A korábbi években a Stadionban is körbevonultak az itt jelenlévő közel húszezres nagyközönség előtt, de a Stadion felújítása óta (2014) ide már nem érkezik meg a menet. 2014 óta az est zárásaként a megújult Nagyerdei Stadionban egy különleges, látványos arénashow várja a közönséget sztárfellépőkkel és több ezer táncossal. A zsűri itt osztja ki a Virágkarnevál végén a díjakat a legötletesebb kompozícióknak. A Karneváléj című arénashow-t követően a Virágkarnevált tűzijáték és hajnalig tartó utcabál zárja az Egyetem téren.
A karneváli menet útvonala[szerkesztés]
A Megyeházától indul a menet, végighalad a Piac utcán, a Nagytemplomnál balra fordul a Hatvan utcára, majd a Kölcsey Központhoz érkezik a menet, ahonnan továbbhaladnak a virágkocsik a Bethlen utcán, aztán az Egyetem sugárúton.
↑ A villamos útvonala mentén, az utcán felépített lelátók között
Főnix Rendezvényszervező Nonprofit Kft.: A Debreceni virágkarnevál programja (Debrecen, 2009.)
Főnix Rendezvényszervező Nonprofit Kft.: Debreceni virágkarnevál digitális kiadvány 2010 Archiválva 2010. július 23-i dátummal a Wayback Machine-ben
Hajdú - Bihari Napló LXVI./195. szám (Debrecen, 2009. augusztus 21.) 1-5. o.
Hajdú-Bihar megye kézikönyve (dr. Süli-Zakar István főszerkesztő) (Szekszárd, 1998) ISBN 963-9089-08-7
Debreceni Virágkarnevál - Fesztiválportál.hu
A Debreceni virágkarnevál hivatalos honlapja
A Debreceni virágkarnevál 2010. digitális kiadványa
2009-ben jubilált a Debreceni virágkarnevál
A virágkarneválról a Hajdú-bihari Naplóban
Debreceni virágkarnevál a geocaching.hu-n
Turizmusportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Debreceni_Virágkarnevál&oldid=24847538”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 13., 09:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.